महेसाणा। अगस्त में पाटीदार आंदोलन के दौरान पुलिस की दमनात्मक कार्रवाई के शिकार एक युवक ने शुक्रवार की शाम दम तोड़ दिया। मयूर पटेल नामक यह युवक महेसाणा के मोढेरा रोड के पास 26 अगस्त को पुलिस की गोली से घायल हो गया था। मयूर का शनिवार को अंतिम संस्कार किया गया। अंतिम संस्कार में पादीदार पटेल आंदोलन के नेता लालजी पटेल भी शामिल हुए। मयूर के सम्मान में शनिवार को महेसाणा बंद रखा गया है। इस दौरान महेसाणा स्थित भाजपा कार्यालय प पथराव हुआ। इस मामले में पुलिस ने कुछ युवकों को गिरफ्तार किया है।
मुख्यमंत्री, राज्य गृहमंत्री की महेसाणा में एंट्री बैन:
मयूर के अंतिम संस्कार के बाद पाटीदारों ने राज्य सरकार के खिलाफ प्रदर्शन किया। पाटीदारों ने मुख्यमंत्री व गृह राज्यमंत्री की महेसाणा में एंट्री पर बैन लगा दी है। पाटीदारों की मांग है कि जब तक आरोपी पुलिसकर्मियों के खिलाफ कार्रवाई नहीं होती, तब तक मुख्यमंत्री और राज्य गृहमंत्री को महेसाणा में एंट्री नहीं दी जाएगी।
चार दिनों से था कोमा में:
122 दिनों से जिंदगी-मौत के बीच झूल रहा मयूर चार दिन पहले कोमा में चला गया था। शुक्रवार को उसकी मौत हो गई। इस तरह 25 अगस्त की पाटीदार महारैली के बाद गुजरात में पुलिस व पाटीदार के बीच हुए संघर्ष में मरने वाले पाटीदारों की संख्या नौ हो गई है। एक पुलिसकर्मी की भी जान गई थी। पाटीदार गुजरात में खुद को ओबीसी दर्जा देने की मांग के साथ आंदोलन चला रहे हैं। वहीं, आंदोलन का मुख्य चेहरा बने हार्दिक पटेल राजद्रोह के मामले में सूरत की लाजपोर जेल में बंद हैं।
आगे की स्लाइड्स में देखें, संबंधित फोटो:
hin_Deva bho_Deva hin_Deva hin_Deva hin_Deva hin_Deva